Diari Oficial de la Generalitat Valenciana


Sumari del DOGV 5817, del 30-07-2008 (2008/9516)

RESOLUCIÓ de 23 de juliol de 2008, de la directora general d'Ordenació, Avaluació i Investigació Sanitària de la Conselleria de Sanitat, per la que s'adjudiquen ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5817

Data del DOGV
:   30-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9516


Data del document
:   23-07-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública
    * personal d'investigació
    * assignació per estudis
    * metge
    * suport econòmic

RESOLUCIÓ de 23 de juliol de 2008, de la directora general d'Ordenació, Avaluació i Investigació Sanitària de la Conselleria de Sanitat, per la que s'adjudiquen ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica. [2008/9516]  
L'Orde de 18 de desembre de 2007, de la Conselleria de Sanitat (Diari Oficial de la Comunitat Valenciana número 5.666, de 24.12.2007), va convocar ajudes de la Direcció General d'Ordenació, Avaluació i Investigació Sanitària per al foment de la investigació sanitària a la Comunitat Valenciana durant l'any 2008 i en va establir les bases reguladores. En l'annex I es dirigien a finançar estudis d'investigació en avaluació de tecnologies sanitàries i sobre pràctiques sanitàries basades en l'evidència científica.  
Vist que les ajudes esmentades, tramitades pel procediment anticipat, condicionaven la concessió al fet que hi haja, en el pressupost de l'exercici 2008, crèdit adequat i suficient d'acord amb l'Orde de 26 de setembre de 1994, de la conselleria d'Economia i Hisenda, i que en els Pressupostos de la Generalitat Valenciana per a l'exercici 2008 hi ha una dotació de 50.050,00 € (cinquanta mil cinquanta euros) en el programa pressupostari 92.96.44.3122.793.95.7 de la Direcció General d'Ordenació, Avaluació i Investigació Sanitària, codi de línia T5825000, que té com a denominació proporcionar ajudes a estudis d'investigació sobre avaluació sanitària i tecnologies en investigació sanitària i la finalitat de la qual és la convocatòria d'ajudes per a estudis d'investigació sobre avaluació i medicina basada en l'evidència.  
Vist que les entitats representades pel personal investigador que s'allisten al final han sol·licitat ajudes per a finançar projectes d'investigació específics de l'article 1.1 i l'annex I de l'orde esmentada, en l'àrea d'avaluació de tecnologies sanitàries i sobre pràctiques sanitàries basades en l'evidència científica, en els termes que preveu l'orde de referència i han manifestat l'acceptació de les condicions exigides en l'orde esmentada.  
Vist que la resolució de concessió de les ajudes correspon a la directora general d'Ordenació, Avaluació i Investigació Sanitària, a proposta de l'òrgan instructor, per delegació del conseller de Sanitat, segons preveu l'article 11 de l'orde esmentada.  
Atesa la normativa general, i examinats els projectes d'investigació que versen sobre avaluació de tecnologies sanitàries i sobre pràctiques sanitàries basades en l'evidència científica, objecte de la convocatòria en l'annex I.  
Atesa la proposta de resolució de la comissió avaluadora de les ajudes dites, que va avaluar els projectes d'investigació individualment, segons els criteris de selecció establits en les bases de l'annex I de l'orde esmentada i va determinar les prioritats i necessitats per mitjà de la ponderació dels criteris que s'han de seguir per a la concessió d'ajuda, va procurar garantir l'eficàcia i eficiència de les actuacions en matèria d'avaluació de tecnologies sanitàries i sobre pràctiques sanitàries basades en l'evidència científica i va ajustar les ajudes als recursos previstos per a 2008.  
Després de l'examen de les al·legacions presentades a la proposta provisional de concessió d'ajudes feta pública en data onze de juliol de 2008, resolc:  
Primer  
Concedir les ajudes per a finançar els projectes d'investigació per a 2008 que s'allisten en l'annex, també les quantitats, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i sobre pràctiques sanitàries basades en l'evidència científica, que s'indiquen en l'annex d'esta resolució, per un import total de cinquanta mil cinquanta euros (50.050 €).  
Segon  
Les persones beneficiàries de les beques han d'enviar a la Direcció General d'Ordenació, Avaluació i Investigació sanitària la memòria final del projecte, en la qual han d'incloure una memòria detallada de la investigació, i també un resum, juntament amb una llista detallada de les despeses totals, ajustada al model IV que els facilita la Direcció General d'Ordenació, Avaluació i Investigació Sanitària. També han d'enviar les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, se n'ha de consignar l'origen del finançament i se n'ha d'enviar a la Direcció General d'Ordenació, Avaluació i Investigació Sanitària un exemplar de la publicació, amb la menció del número d'expedient. També s'han d'enviar a la Direcció General d'Ordenació, Avaluació i Investigació Sanitària les publicacions que es produïsquen com a conseqüència de l'ajuda després de la presentació de la memòria.  
Tercer  
S'ha de notificar esta resolució a totes les persones interessades. Esta resolució posa fi a la via administrativa. Poden interposar-s'hi un recurs contenciós administratiu en el termini de dos mesos comptador des de l'endemà de la notificació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa, o bé qualsevol altre recurs que hom estime pertinent per a la defensa dels seus interessos.  
València, 23 de juliol de 2008.- La directora general d'Ordenació, Avaluació i Investigació Sanitària: Pilar Viedma i Gil de Vergara.  
ANNEX  
Número d'expedient d'avaluació de tecnologies: 016/2008  
Entitat adjudicatària: Hospital Lluís Alcanyís.  
Títol del projecte: Revisió sistemàtica de les mesures de prevenció, diagnòstic i tractament per a l'elaboració d'una guia de pràctica clínica d'al·lèrgia al làtex.  
Investigador responsable: José María Tenías Burillo.  
Ajuda concedida: 6.700 €  
Número d'expedient d'avaluació de tecnologies: 007/2008  
Entitat adjudicatària: Fundació Hospital General Universitari (Centre de Salut de Guillem de Castro).  
Títol del projecte: Coneixement i utilització de les taxonomies infermeres a la Comunitat Valenciana. Oportunitats i dificultats per a la introducció efectiva dels llenguatges infermers estandarditzats en la pràctica d'atencions.  
Investigador responsable: Josepa Montón Campos.  
Ajuda concedida: 7.000 €  
Número d'expedient d'avaluació de tecnologies: 002/2008  
Entitat adjudicatària: Fundació Hospital Clínic de València  
Títol del projecte: Revisió sistemàtica sobre l'eficàcia de l'educació diabetològica en atenció primària en pacients amb diabetis tipus 2.  
Investigador responsable: Jorge Navarro Pérez.  
Ajuda concedida: 5.500 €  
Número d'expedient d'avaluació de tecnologies: 023/2008  
Entitat adjudicatària: Fundació Investigació la Fe.  
Títol del projecte: Estandardització de les atencions d'infermeria en el manteniment del donant d'òrgans.  
Investigador responsable: M. Purificación Gironés Guillem.  
Ajuda concedida: 3.000 €  
Número d'expedient d'avaluació de tecnologies: 005/2008  
Entitat adjudicatària: Fundació Hospital Clínic de València.  
Títol del projecte: Avaluació d'un sistema automatitzat per a la gestió integral de processos preventius dirigit a la millora organitzacional de la seguretat del pacient.  
Investigador responsable: Rafael Manuel Ortí Lucas.  
Ajuda concedida: 8.000 €  
Número d'expedient d'avaluació de tecnologies: 026/2008  
Entitat adjudicatària: Hospital General d'Elda.  
Títol del projecte: Efectivitat del cribratge oportunista per al diagnòstic precoç de la diabetis mellitus tipus 2.  
Investigador responsable: Domingo Orozco Beltrán.  
Ajuda concedida: 5.000 €  
Número d'expedient d'avaluació de tecnologies: 001/2008  
Entitat adjudicatària: Hospital General de Castelló.  
Títol del projecte: Determinació de candidiasi sistèmica en nounats hospitalitzats en la UCI per mitjà d'un score clínic. Estudi cas-control.  
Investigador responsable: Maria Isabel Lazaro Carreño.  
Ajuda concedida: 4.500 €  
Número d'expedient d'avaluació de tecnologies: 022/2008  
Entitat adjudicatària: Fundació Investigació la Fe.  
Títol del projecte: Estudi descriptiu sobre hàbits nutricionals i suplementació durant el primer any de vida en la cohort INMA València.  
Investigador responsable: Virginia Fuentes Leonarte.  
Ajuda concedida: 4.250 €  
Número d'expedient d'avaluació de tecnologies: 018/2008  
Entitat adjudicatària: Hospital General d'Elda.  
Títol del projecte: Recuperació funcional respiratòria en MPOC d'alta despesa sanitària.  
Investigador responsable: Alejandro Muñoz Fernández.  
Ajuda concedida: 4.000 €  
Número d'expedient d'avaluació de tecnologies: 019/2008  
Entitat adjudicatària: Fundació Investigació la Fe.  
Títol del projecte: Identificació de factors de risc en la fallada valvular després de la implantació d'homoempelts.  
Investigador responsable: José Anastasio Montero Argudo  
Ajuda concedida: 2.100 €